
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 116
                                                                 din 30 mai 2022
      privind aprobarea retragerii unor unități administrativ - teritoriale din Asociația de Dezvoltare Intercomunitară ,,AQUA INVEST MUREȘ” 

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 15.817/11.05.2022 şi la Consiliul Local Sighișoara cu nr. 16.950/19.05.2022, de referatul de aprobare, înregistrat cu nr. 15.815/11.05.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare şi ale Legii nr. 241/2006 privind serviciul de alimentare cu apă şi canalizare, republicată, cu modificările și completările ulterioare; 

Ținând cont de prevederile Hotărârii Guvernului nr. 855/2008 pentru aprobarea actului constitutiv - cadru şi a statutului - cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările și completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile Statutului Asociaţiei de Dezvoltare Intercomunitară „AQUA INVEST MUREŞ”; 
             Având în vedere solicitarea Asociației de Dezvoltare Intercomunitară ,,AQUA INVEST MUREȘ”, înregistrată la Municipiul Sighișoara cu nr. 15.233/340/05.05.2022, completată cu adresa de rectificare, înregistrată la Municipiul Sighișoara cu nr. 15.388/06.05.2022 privind aprobarea retragerii unor unități administrativ - teritoriale din Asociația de Dezvoltare Intercomunitară ,,AQUA INVEST MUREȘ “, respectiv a comunelor Deda, Gurghiu și Ibănești din județul Mureș, în vederea adoptării hotărârii de consiliu de aprobare a retragerii acestor U.A.T.-uri din Asociația de Dezvoltare Intercomunitară ,,AQUA INVEST MUREȘ “ și, ulterior, a comunicării acestei hotărărî adoptate la adresa indicată în cuprinsul solicitării;
Având în vedere prevederile art. 12, art. 16 alin. (2) lit. „ j”, art. 20 alin. (3) și art. 21 alin. (1) din Statutul Asociației de Dezvoltare Intercomunitară „AQUA INVEST MUREŞ”; 

Văzând Hotărârea Consiliului Local Gurghiu nr. 59 din 21 octombrie 2021 privind aprobarea retragerii comunei Gurghiu din Asociația de Dezvoltare Intercomunitară ,,AQUA INVEST MUREȘ“; 
Văzând Hotărârea Consiliului Local Deda nr. 62 din 03.11.2021 privind aprobarea retragerii unilateral a U.A.T. Deda, în calitate de membru, din Asociația de  Dezvoltare Intercomunitară ,,AQUA INVEST MUREȘ “;

Văzând Hotărârea Consiliului Local Ibănești nr. 46 din 31 august 2011 privind retragerea  comunei Ibănești din  Asociația de  Dezvoltare Intercomunitară ,,AQUA INVEST MUREȘ“;


Ținând cont de Hotărârea Consiliului Local Sighişoara nr. 183/24.11.2011 privind aprobarea  retragerii comunelor Avrămeşti, Ibăneşti şi Fântânele din Asociaţia de Dezvoltare Intercomunitară ,,AQUA INVEST MUREȘ “;

Având în vedere că în privința comunei Ibăneşti, Consiliul Local Sighișoara, prin hotărârea antemeționată, a aprobat retragerea acesteia din Asociaţia de Dezvoltare Intercomunitară ,,AQUA INVEST MUREȘ “, înca din anul 2011;

Având în vedere Hotărârea Consiliului Local Sighişoara nr. 168/13.12.2007 privind participarea Municipiului Sighişoara, în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”;
Având în vedere Hotărârea Consiliului Local Sighişoara nr. 204/08.12.2020 privind alegerea viceprimarului municipiului Sighişoara, în persoana domnului consilier local Burghelea Bogdan - Ioan;

Văzând Hotărârea Consiliului Local Sighişoara nr. 11/28.01.2021, prin care a fost desemnat domnul Burghelea Bogdan - Ioan, Viceprimar al Municipiului Sighișoara, ca reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”; 
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 15.818/11.05.2022, prin care se propune aprobarea retragerii unor unități administrativ - teritoriale din Asociația de Dezvoltare Intercomunitară ,,AQUA INVEST MUREȘ”;
            Având în vedere avizele favorabile ale tuturor comisiilor pe domenii de specialitate;
În temeiul prevederilor art. 91 alin. (1) și alin. (4), art. 129 alin. (1), alin. (2) lit. d) și lit. e), alin. (7) lit. n), alin. (9) lit. c) și alin. (14), art. 139 alin. (1) și alin. (3) lit. d) şi lit. f) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
              H O T Ă R Ă Ș T E:

Art. 1. (1) Se aprobă retragerea din Asociaţia de Dezvoltare Intercomunitară „AQUA INVEST MUREŞ”, a comunelor Deda și Gurghiu din județul Mureș. 

 
(2) Se ia act și se constată că în privința comunei Ibăneşti, Consiliul Local Sighișoara, prin Hotărârea cu nr. 183/24.11.2011, a aprobat retragerea acesteia din Asociaţia de Dezvoltare Intercomunitară ,,AQUA INVEST MUREȘ“, hotărâre care și-a păstrat valabilitatea și produce, în consecință, efecte juridice.


Art. 2. Se mandatează domnul viceprimar Burghelea Bogdan - Ioan, reprezentant al Municipiului Sighișoara în Adunarea Generală a Asociației de Dezvoltare Intercomunitară „AQUA INVEST MUREȘ”, să voteze conform art. 1 din prezenta hotărâre.


Art. 3. Se mandatează preşedintele Asociaţiei de Dezvoltare Intercomunitară „AQUA INVEST MUREŞ”, domnul Péter Ferenc, să semneze în numele şi pe seama membrilor asociației, hotărârea Adunării Generale a Acționarilor și Actul Adițional la Actul Constitutiv și Statutul Asociației.


Art. 4. Cu ducerea la îndeplinire a prevederilor prezentei hotărâri se încredinţează reprezentantul Municipiului Sighișoara în Adunarea Generală a Asociației de Dezvoltare Intercomunitară „AQUA INVEST MUREȘ”, domnul Burghelea Bogdan - Ioan, Viceprimar al Municipiului Sighișoara și Asociația de Dezvoltare Intercomunitară „AQUA INVEST MUREȘ ”.

Art. 5. Prin grija Secretarului General al Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Viceprimarului Municipiului Sighișoara, Prefectului Judeţului Mureş și Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Tűrk Michaela        
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Asociația de Dezvoltare Intercomunitară „AQUA INVEST MUREȘ ”.
  9 ex.  

  B.A. 
